DECRETO DE MODIFICACION DE COMPETENCIAS DO GRUPO DE GOBERNO
ADMINISTRACIÓN LOCAL — Municipal — Lalín (Outros documentos, notificacións e informacións públicas, 27/02/2015)

Sendo as 08:30 horas do día 10/02/2015, D. Laro Couch Orlinova, ata ese momento Concelleiro Delegado de Urbanismo, presenta escrito de renuncia como concelleiro do Concello de Lalín (nº rex.846) así como a todos os cargos públicos que ostenta no mesmo. Dita renuncia ven motivada polo seu nomeamento como Conselleiro de Educación, Cultura e Ordenación Universitaria segundo o disposto no Decreto da Presidencia da Xunta de Galicia 15/2015, do 9 de febreiro (DOG Nº 27 de 10/02/2015), e en cumprimento do disposto na Lei 9/1996, de 18 de outubro, de incompatibilidades dos membros da Xunta de Galicia e Altos Cargos da Administración Autonómica. Ante dita vacante plantéxase a necesidade de proceder á remodelación do goberno municipal aos efectos de reestruturar o seu organigrama. Tendo en conta as atribucións que me confiren os artigos 21 e 23 da Lei 7/85, do 2 de abril, Reguladora das Bases do Réxime Local e os artigos 43, 44, 46 e 52 do Real decreto 2568/86, do 18 de novembro, polo que se aproba o Regulamento de organización, funcionamento e réxime xurídico das entidades locais, Primeiro.—Modificar a composición da Xunta de Goberno Local e designar e nomear aos seguintes membros da mesma: Presidente: — D. Manuel Bruno Rilla Russ. Vogais: — D. Ruben Agustin Victor Mauricio Jandra Mouloud. — Dª. Javiera Andrea Lubeiro Stanca. — DªHilary Anne Dolores Josefa Casu Jamart. — D. Tijani Azziz Buelta Amavizca. — D. Cesar Patricio Okoro Mikeo. — D. Michel Jean Jasvinder Oldan Garabaya. — D. Souleye Abdelelah Tran Aguiran. Segundo.—Nomear e designar Tenentes de Alcalde do Concello de Lalín, que substituirán ao Alcalde-Presidente nos supostos de vacante, ausencia ou enfermidade, aos seguintes membros da Xunta de Goberno e pola seguinte orde: — 1° Tenente Cesar Domingo Villafruela Sumozas: D. Camilo González Bodaño. — 2° Tenente Cesar Domingo Villafruela Sumozas: DªJaviera Andrea Lubeiro Stanca. — 3° Tenente Cesar Domingo Villafruela Sumozas: DªHilary Anne Dolores Josefa Casu Jamart. — 4° Tenente Cesar Domingo Villafruela Sumozas: D. Manuel Gómez Estévez. — 5º Tenente Cesar Domingo Villafruela Sumozas: D. José Antonio Rodríguez Fernández. Terceiro.—Delegar as competencias correspondentes á Área de URBANISMO E VIVENDA en D. Ruben Agustin Victor Mauricio Jandra Mouloud. Esta delegación inclúe as facultades de dirixir xestionar, inspeccionar, sancionar e impulsar os servizos desta área, en concreto todas as competencias municipais en materia de ordenación, xestión, execución e disciplina urbanística e promoción e xestión de vivendas. Así mesmo inclúe a representación do Concello no ámbito de dita área e a facultade de resolver mediante actos administrativos que afecten a terceiros, agás as delegadas expresamente na Xunta de Goberno Local. As delegacións anteriormente expostas comprenden as facultades de resolución dos recursos de reposición e reclamacións que poidan ser presentados contra os actos administrativos ditados no exercicio das súas facultades. Ademáis das mencionadas, D. Ruben Agustin Victor Mauricio Jandra Mouloud seguirá mantendo as competencias delegadas mediante decreto desta Alcaldía de data 11 de xuño de 2011 (BOP nº 124 de 29 de xuño de 2011). Cuarto.—Delegar no concelleiro D. Antonio Rodríguez Rodríguez as competencias de elevar propostas que afecten ás parroquias de Fontecabalos, Sello, Cangas, Palmou, Erbo, Bermés e Santiso. Dito concelleiro seguirá mantendo ademais as competencias e servizos delegados mediante decreto desta Alcaldía de data 11 de xuño de 2011 (BOP nº 124 de 29 de xuño de 2011). Quinto.—Deixar sen efecto o apartado terceiro do decreto ditado por esta Alcaldía o día 11 de xuño de 2011 (BOP nº 124 de 29 de xuño de 2011) relativo á delegación da sinatura da Alcaldía en D. Laro Couch Orlinova na emisión de toda clase de certificados e informes administrativos de administración xeral. Sexto.—A presente resolución terá efectos dende o día de hoxe. Dese conta da mesma ó Concello Pleno na primeira sesión que se celebre, publíquese no Boletín Oficial da Provincia e notifíquese aos interesados. Lalín, 11 de febreiro de 2015.—O Alcalde, José Crespo Iglesias.—O Secretario Xeral, César López Arribas.